Diari Oficial de la Generalitat Valenciana


Sumari del DOGV 9758, del 03-01-2024 (2023/10725)

Anunci de resolució de l'informe ambiental i territorial estratègic del Pla de reforma interior Camí la Via.
------------------------------------------------------------------------------------------------------------

### Dades del document

Número de DOGV
:   9758

Data del DOGV
:   03-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10509


Data del document
:   17-10-2023

Organisme emissor
:   Ajuntament de Gandia

Tipus de document
:   Anunci

Descriptors 

:   * administració local
    * pla d'urbanisme

Anunci de resolució de l'informe ambiental i territorial estratègic del Pla de reforma interior Camí la Via. [2023/10589]  
La Junta de Govern de la Ciutat de Gandia -en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 16 d'octubre de 2023, vista la proposta formulada pel regidor delegat d'Urbanisme, Infraestructures, Territori i Vertebració, i president de la Comissió tècnica de suport a l'òrgan ambiental i territorial municipal, de data 27 de setembre, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada del Pla de reforma interior (PRI) La Via de Gandia, per no tindre efectes significatius sobre el medi ambient, de conformitat amb els criteris de l'Annex VIII del TRLOTUP, amb el fi de continuar la tramitació de l'expedient conforme a la normativa urbanística.  
  
El document inicial estratègic (DIE) planteja tres alternatives i opta per la número 2, atés que millora la gestió del sector amb el tractament de semiconsolidades les edificacions existents i permet establir una alineació flotant transitòria per a mantenir l'edificació de la parcel·la 1.  
  
S'efectua consulta a la Direcció General de Turisme, al Servei d'Ordenació del Territori, al Ministeri de Transports, Mobilitat i Agenda Urbana, a l'Administrador d'Infraestructures Ferroviàries, a la Confederació Hidrogràfica del Xúquer, a la Junta de Districte de Corea i als departaments municipals de Serveis Bàsics i de Mobilitat i Trànsit. La Subdirecció General de Planificació Ferroviària informa que no tenen competències en matèria de medi ambient; i la Direcció General de Turisme informa que l'ordenació proposada és compatible amb la legislació turística aplicable.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que el Pla de reforma interior Camí la Via de Gandia, que afecta l'àmbit comprés entre els sectors 3 i 5 del sòl urbà residencial de baixa densitat de Gandia, illa cadastral 48382 situada entre el camí Vora la Via, carrer Alfons el Magnànim i camí Fondo, i part de l'illa cadastral 48624 situada entre el carrer Alfons el Magnànim, el camí Fondo i el carrer Pere Marc, no té efectes significatius sobre el medi ambient d'acord amb els criteris establits en l'annex VIII del TRLOTUP.  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada del PRI Camí La Via i designar com a alternativa més idònia mediambientalment l'alternativa 2 del document inicial estratègic.  
  
Tercer. Incloure aquest informe en la documentació del PRI als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
Quart. Traslladar aquest acord junt als informes sectorials al tècnic redactor i a l'impulsor de l'actuació perquè complete la documentació presentada per a poder iniciar la tramitació urbanística de l'expedient.   
  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 53.7 del TRLOTUP. I en la pàgina web municipal de conformitat amb el Decret 2016-4019.  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
Seté. La resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de 4 anys des de la publicació. En aquest cas, s'haurà d'iniciar novament el procediment d'avaluació ambiental i territorial estratègica simplificada del PRI.  
  
  
Gandia, 17 d'octubre de 2023.- La titular de l'òrgan de suport a la JGCG (p. s. Acord 03.10.2023): Vanesa Felip Torrent.